OKRESNÁ PROKURATÚRA KOŠICE II 
Mojmírova 5, 040 46 Košice 1

Číslo: 2 Pv 370/15/8803	Košice II  03.12.2015
EEČ: 2-64-332-2015

U Z N E S E N I E

Trestná vec:	obv. XXXXX 
Trestný čin:	Prečin Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Košice II

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
a
poškodenými:  
1.	XXXXX 
2.	XXXXX 
3.	XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 214 € 
Peňažná suma určená na všeobecne prospešné účely: 60 € 
Konkrétny adresát peňažnej sumy určenej na všeobecne prospešné účely: Obecný úrad Priekopa 
Suma odovzdaná štátu na peňažnú pomoc obetiam trestnej činnosti: 30 €  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ Košice - Západ pod spisovou značkou ORP-2098/ZA-KE-2015.

na tom skutkovom základe, že: 
v Košiciach na ulici Medickej č. 6, dňa 16.06.2015 v čase o 19.30, fyzicky napadol poškodeného XXXXX a to tým spôsobom, že ho sotil do ramena, tak, že mu vypadol mobilný telefón iPhone 6, následne bez udania dôvodu udrel päsťou poškodeného XXXXX do temena hlavy, roztrhol mu tričko a striebornú retiazku a následne udrel päsťou do ľavej časti tváre poškodeného XXXXX a následne opätovne udrel do oblasti tváre poškodeného XXXXX, čím poškodeným spôsobil ľahké zranenia s dobou liečenia do 7 dní a poškodenému XXXXX škodu na majetku vo výške 199,- € a XXXXX majetkovú škodu vo výške 15,- €  
 
Odôvodnenie:
Uznesením povereného príslušníka PZ Obvodného oddelenia Košice - Západ, sp. zn. XXXXX zo dňa 19.06.2015 bolo podľa § 206 ods. 1 Trestného zákona vznesené obvinenie XXXXX za prečin výtržníctva podľa § 364 odsek 1 písmena a)  Trestného zákona  na tom skutkovom základe, ako je uvedené vo výroku tohto uznesenia.

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

V predmetnej trestnej veci sa koná o prečine, za ktorý Trestný  zákon ukladá vo svojej v osobitnej časti trest odňatia slobody  až do 3 rokov. 

Obvinený vyhlásil, že spáchal skutok, ktorý sa mu kladie za vinu a dal súhlas pre prípadne rozhodnutie prokurátora schválení zmieru.

Poškodený vyhlásil, že súhlasí s postupom podľa ustanovenia § 220 Trestného poriadku, teda dala súhlas na schválenie zmieru. 

Obvinený sa vo svojej výpovedi v celom rozsahu priznal ku spáchaniu skutku. Uviedol, že predmetného dňa bol na ulici Medickej č. 6, kde videl nejakých troch vysokoškolákov. Mal zlú náladu a bol opitý, tak sa rozbehol za nimi a fyzicky zaútočil na všetkých a to takým spôsobom ako je opísaný vo výrokovej časti tohto rozhodnutia. Obvinený uviedol, že mal zlý deň, pretože deň predtým dostal pokutu a v deň skutku sa dozvedel o tom, že prepadá z nemčiny. Svoj skutok oľutoval a škodu poškodeným nahradil počas mediačného konania o čom svedčí vyhlásenie poškodených. 

Priznanie obvineného je objektivizované výpoveďou poškodených, ktorí uviedli, že bez zjavné konfliktu na nich fyzicky zaútočil obvinený a to tak, že najprv napadol poškodeného Hrdlíka a potom aj ostatných.

Poškodení počas mediačného konania uviedli, že obvinený nahradil škodu, ktorú spôsobil.

Podľa odpisu z registra trestov obvinený nebol doposiaľ súdne trestaný o čom svedčí odpis registra trestov. 

Proti obvinenému sa v súčasnej dobe nevedie žiadne trestné stíhanie.

Obvinený v priebehu mediačného konania zložil na účet Krajskej prokuratúry sumu 60,- € pričom sumu 30,- € určil na peňažnú pomoc obetiam trestnej činnosti a sumu 30,- € obecný úrad Priekopa.

Túto sumu považujem, vzhľadom na spáchaný skutok ako aj výšku škody, za dostatočnú.

Obvinený svoje protiprávne konanie úprimne oľutoval a uviedol, že v budúcnosti sa protiprávneho konania nedopustí.

Vzhľadom na osobu obvineného, okolnosti prípadu som dospel k záveru, že doposiaľ vedené trestné stíhanie už dostatočne výchovne zapôsobilo na obvineného a možno dôvodne predpokladať, že schválenie zmieru a následné zastavenie trestného stíhania bude na neho vplývať tak, že si bude plniť základné povinnosti občana tak v súkromnom živote ako aj voči spoločnosti a nedopustí sa  žiadneho protiprávneho konania.

Vzhľadom k tomu, že boli splnené všetky zákonné podmienky schválenie zmieru a následné zastavenie trestného stíhania považujem toto rozhodnutie za zákonné, správne a primerane odôvodnené. 
Poučenie:
Proti tomuto uzneseniu nie je prípustná sťažnosť. 

Mgr. Jozef Sonderlich 
prokurátor